ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยวิธีปฏิบัติเกี่ยวกับการเงินพ.ศ. ๒๕๖๐[๑] โดยที่เห็นเป็นการสมควรแก้ไขปรับปรุงระเบียบการท่าเรือแห่งประเทศไทยว่าด้วยวิธีปฏิบัติเกี่ยวกับการเงิน ให้มีความถูกต้องและเหมาะสมกับสถานการณ์ปัจจุบันอาศัยอำนาจตามความในมาตรา ๓๒ (๒) แห่งพระราชบัญญัติการท่าเรือแห่งประเทศไทย พ.ศ. ๒๔๙๔ผู้อำนวยการการท่าเรือแห่งประเทศไทย จึงให้วางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบการท่าเรือแห่งประเทศไทยว่าด้วยวิธีปฏิบัติเกี่ยวกับการเงิน พ.ศ. ๒๕๖๐ข้อ๒ ให้ใช้ระเบียบนี้ตั้งแต่วันที่ ๑เมษายน ๒๕๖๐ เป็นต้นไปข้อ๓ นับแต่วันใช้ระเบียบนี้ให้ยกเลิก๓.๑ ระเบียบการท่าเรือแห่งประเทศไทยว่าด้วยวิธีปฏิบัติเกี่ยวกับการเงิน พ.ศ. ๒๕๕๗๓.๒ระเบียบ คำสั่ง ประกาศ หรือหลักปฏิบัติอื่นใดที่ขัดหรือแย้งกับระเบียบนี้ข้อ๔ การท่าเรือแห่งประเทศไทยรับชำระเงินเป็นเงินสดหรือเช็คที่ธนาคารสั่งจ่ายหรือดร๊าฟหรือรับผ่านบัญชีธนาคารของการท่าเรือแห่งประเทศไทยหรือรับผ่านระบบอิเล็กทรอนิกส์หรือระบบอื่นใดตามที่ได้รับอนุมัติข้อ ๕ กรณีการรับเช็คจากบุคคลภายนอกให้รับเช็คที่สั่งจ่ายโดยผู้มีพันธะต้องชำระเงินตามข้อผูกพันของตนเองเท่านั้นและกำหนดให้เป็น๕.๑เช็คธนาคารแห่งประเทศไทย๕.๒เช็คที่ธนาคารสั่งจ่าย๕.๓เช็คที่ธนาคารค้ำประกัน๕.๔เช็คที่มีหลักทรัพย์ หรือสัญญาค้ำประกันไว้กับการท่าเรือแห่งประเทศไทยข้อ๖ ในกรณีผู้ชำระเงินมีหนี้สินผูกพันให้รับเช็คนอกเหนือที่กล่าวไว้ในข้อ ๕ได้หรือโอนชำระเงินผ่านบัญชีธนาคารของการท่าเรือแห่งประเทศไทยข้อ๗ ห้ามทอนเงินส่วนที่เกินจากเช็คเป็นเงินสดและห้ามนำเช็คมาแลกเป็นเงินสดข้อ๘ ให้หน่วยงานที่มีหน้าที่รับชำระเงินตรวจสอบความถูกต้องครบถ้วนของเอกสารและจำนวนเงินและออกหลักฐานทางการเงินให้แก่ผู้ชำระเงินทุกครั้งข้อ๙ ในการนำเงินรับประจำวันฝากเข้าธนาคารให้ปฏิบัติดังนี้๙.๑กรณีรับเงินประจำวัน ตั้งแต่เวลา ๐๘.๐๐ น. ถึง ๑๒.๐๐ น.ให้นำเงินฝากธนาคารในวันนั้นทันทีภายหลังจากการตรวจนับเงินเสร็จสิ้น๙.๒กรณีรับเงินประจำวัน หลังเวลา ๑๒.๐๐ น.ให้นำเงินเก็บรักษาไว้ที่ห้องมั่นคงทันทีภายหลังจากการตรวจนับเงินเสร็จสิ้นและให้นำเงินฝากธนาคารในวันทำการถัดไป๙.๓กรณีที่เป็นวันหยุดประจำสัปดาห์ วันหยุดต่อเนื่อง วันหยุดนักขัตฤกษ์ วันหยุดประจำปีของธนาคารหรือวันหยุดอื่นใด ให้นำเงินเก็บรักษาไว้ที่ห้องมั่นคงทันทีภายหลังจากการตรวจนับเงินเสร็จสิ้นและให้นำเงินฝากธนาคารในวันเปิดทำการวันแรกข้อ๑๐ รายการขอเบิกเงินที่เกิน ๑,๐๐๐บาท (หนึ่งพันบาทถ้วน) ขึ้นไป ให้ออกเช็คเป็นรายใบสำคัญจ่ายหรือจ่ายผ่านระบบอิเล็กทรอนิกส์ข้อ ๑๑ ห้ามแยกยอดเงินของแต่ละใบสำคัญจ่ายเพื่อเขียนเช็คจ่ายเงินเป็นหลายฉบับ เว้นแต่การจ่ายเงินที่ระบุผู้รับเงินตามใบสำคัญจ่ายเกินกว่า๑ ราย ให้แยกยอดเงินเพื่อเขียนเช็คจ่ายเงินตามรายชื่อผู้รับเงิน หรือการจ่ายเงินซึ่งการท่าเรือแห่งประเทศไทยมีภาระต้องหักเงินบางส่วนตามพันธกรณีข้อ๑๒ การจ่ายเงินของการท่าเรือแห่งประเทศไทยต้องมีใบสำคัญจ่ายไว้เป็นหลักฐาน เว้นแต่การจ่ายเงินโดยการหักโอนบัญชีเงินฝากธนาคารที่ได้รับอนุมัติวิธีปฏิบัติในแต่ละประเภทการจ่ายแล้วข้อ๑๓ การจ่ายเงินให้แก่ผู้รับเงินซึ่งเป็นพนักงานการท่าเรือแห่งประเทศไทยหรืออดีตพนักงานการท่าเรือแห่งประเทศไทยหรือเจ้าพนักงานตำรวจที่มาปฏิบัติงานที่การท่าเรือแห่งประเทศไทย ให้จ่ายเป็นเงินสดหรือเช็ค หรือจ่ายผ่านระบบอิเล็กทรอนิกส์เว้นแต่การจ่ายเงินสดย่อยที่มีวงเงินต่ำกว่า ๑,๐๐๐ บาท (หนึ่งพันบาทถ้วน)ให้จ่ายเป็นเงินสด โดยให้ผู้มีอำนาจลงนามในเช็คขอเบิกเงินสดตามจำนวนในใบสำคัญจ่ายข้อ๑๔ การจ่ายเงินให้แก่บุคคลภายนอกหรือนิติบุคคลผู้มีสิทธิรับเงินกับการท่าเรือแห่งประเทศไทยให้จ่ายเป็นเช็คหรือจ่ายผ่านระบบอิเล็กทรอนิกส์ตามจำนวนที่ได้รับอนุมัติจากผู้มีอำนาจอนุมัติจ่ายเงินตามใบสำคัญจ่ายข้อ๑๕ การเขียนเช็คจ่ายเงินให้บันทึกชื่อผู้รับเงิน จำนวนเงินที่จ่าย และเลขที่ใบสำคัญจ่ายไว้ที่ต้นขั้วเช็คและเมื่อจ่ายเช็คจะต้องให้ผู้รับเช็คลงนามหลังต้นขั้วเช็คนั้น กำกับวัน เดือน ปี ที่รับเช็คพร้อมด้วยข้อความแสดงว่าได้รับเช็คไปถูกต้องเรียบร้อยแล้วข้อ๑๖ การเขียนเช็คสั่งจ่ายเงินให้จ่ายเป็นเช็คขีดคร่อมทั่วไปด้วยคำว่า A/C Payee only เว้นแต่กรณีที่จ่ายให้ผู้ที่ไม่มีบัญชีเงินฝากอยู่ในธนาคารให้จ่ายเช็คขีดคร่อมทั่วไปด้วยคำว่า และบริษัท หรือ & Co.ข้อ๑๗ เช็คที่ลงนามสั่งจ่ายแล้วให้ถือเสมือนเป็นเงินสด หรือหากมีเช็คคงเหลือในแต่ละวัน ให้กรรมการรักษาเงินตรวจทานเช็คเหล่านี้กับสมุดทะเบียนเช็คคงเหลือทุกวันพร้อมทั้งลงชื่อกำกับในสมุดทะเบียนเช็คคงเหลือเพื่อเป็นหลักฐานในการตรวจรับก่อนนำเข้าเก็บรักษาในตู้นิรภัยข้อ๑๘ ให้กองจัดการการเงินสำนักบริหารการเงิน ฝ่ายการเงินและบัญชีติดต่อผู้ใช้บริการหรือคู่ค้าของการท่าเรือแห่งประเทศไทยให้มารับเช็คที่ได้ออกแล้ว โดยส่งจดหมายติดต่อเป็นหลักฐานจำนวน ๒ ครั้งก่อนเช็คจะหมดอายุข้อ๑๙ กรณีเช็คหมดอายุแล้วให้กองจัดการการเงิน ดำเนินการยกเลิกเช็คดังกล่าวแล้วส่งเอกสารใบสำคัญตั้งหนี้ให้กองบัญชีการเงิน สำนักบัญชีฝ่ายการเงินและบัญชี เพื่อดำเนินการต่อไปข้อ๒๐ กรณีที่ผู้รับเงินทำหลักฐานเอกสารการเงินสูญหายและมีการร้องขอคัดสำเนาหรือขอให้ออกหลักฐานเอกสารการเงินฉบับใหม่ให้กองจัดการการเงิน เรียกเก็บค่าธรรมเนียม ฉบับละ ๑๐๐ บาท (หนึ่งร้อยบาทถ้วน)ไม่รวมภาษีมูลค่าเพิ่มข้อ๒๑ ให้กองจัดการการเงินรวบรวมใบเบิกเงินที่จ่ายจากเงินสดย่อย ส่งกองบัญชีการเงินภายใน ๓ วันนับแต่วันที่จ่ายเงินรายการนั้น ๆ เพื่อเบิกเงินชดเชยต่อไปข้อ ๒๒ บรรดาเงินต่างๆ และเช็คที่ค้างจ่ายซึ่งอยู่ที่การท่าเรือแห่งประเทศไทย ถ้าผู้มีสิทธิมิได้เรียกเอาภายในห้าปีให้ตกเป็นรายได้ของการท่าเรือแห่งประเทศไทยข้อ๒๓ ให้รองผู้อำนวยการการท่าเรือแห่งประเทศไทยสายบริหารทรัพยากรบุคคลและการเงินเป็นผู้รักษาการตามระเบียบนี้และมีอำนาจในการออกคำสั่ง ประกาศ หรือหลักปฏิบัติให้เป็นไปตามระเบียบนี้กรณีที่มีปัญหาเกี่ยวกับการดำเนินการตามระเบียบนี้ให้ผู้อำนวยการการท่าเรือแห่งประเทศไทยเป็นผู้วินิจฉัยชี้ขาด และให้ถือเป็นที่สุดประกาศ ณ วันที่ ๒๗กุมภาพันธ์ พ.ศ. ๒๕๖๐เรือเอก สุทธินันท์หัตถวงษ์ผู้อำนวยการการท่าเรือแห่งประเทศไทยภวรรณตรี/จัดทำ๓๑ มีนาคม ๒๕๖๐ปุณิกา/ตรวจ๓๑ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๙๒ ง/หน้า ๑/๓๐ มีนาคม ๒๕๖๐